recursal/SuperWikiNEXT-32B huggingface dataset:
**המזרח אל השלום** היא תנועה אידאולוגית תרבותית שהוקמה בידי אינטלקטואלים מזרחים בשנת 1983, ומטרתה עשיית צדק חברתי, ראיית ישראל כחלק ממדינות האזור הערביות וחתירה לשלום עם הפלסטינים.

רקע והיסטוריה
-------------

התנועה הוקמה בעקבות מלחמת לבנון הראשונה ולאחר רצח פעיל השלום אמיל גרינצווייג. המייסדים היו אנשי רוח, מחנכים ופעילי ציבור יוצאי עדות המזרח, שחפצו להדגיש כי למזרחים אין שנאה מיוחדת לערבים.

יו"ר התנועה היה פרופסור שלמה אלבז, ובין חבריה נמנו גם פרופסור אשר עידן, שלמה בר, קלוד סיטבון, הסופר עמי בוגנים, המשורר פרץ בנאי, היזם ג'ורג' אדרי, גבי מלכה, רפאל בן שושן, דודי מחלב ועוד. המשוררת פרופסור שלי אלקיים שימשה כדוברת התנועה.

במסגרת התנועה יצא לאור בטאון בשם המימד השלישי.

חזון ומטרות
-----------

התנועה הייתה בעלת השקפה גאופוליטית שראתה במדינת ישראל מדינה ערבית-מזרח תיכונית המתחשבת בתרבות האזור, בניגוד לאופי המערבי שלפיה היא מתנהלת.

התנועה התנגדה לכל מעשה גזענות או אלימות כלפי ערבים, והדגישה כי היא מתנגדת לטרור משני הצדדים.

התנועה פעלה לבניית גשר בין יהודים לערבים, ותמכה בהקמת ישות פלסטינית, לאו דווקא מדינית, תוך שמירה על צביונה של מדינת ישראל.

התנועה גם תמכה בנירמול היחסים עם מרוקו, והייתה מעורבת במגעים שהביאו לביקור של ראש ממשלת ישראל שמעון פרס במרוקו ובפגישתו עם המלך חסן השני ב-22 ביולי 1986.

לפי המרצה לפילוסופיה דודי מחלב, התנועה הקדימה את זמנה בשיח, בפוליטיקת הזהויות וברעיון הרב-תרבותיות, הדגישה את התלות של רעיון אחד במשנהו, ואת הלכידות הפנימית שמתקיימת בין הרעיונות.

לקריאה נוספת
------------

* שאול צדקה, תנועה מזרחית, בעיתון דבר, 3 ביוני 1983

הערות שוליים
------------

1. ↑  הודעת חסן: המרוקאים יאהבו אותו, כותרת ראשית, 27 בנובמבר 1985  
אריה בנדר, יחם חיובי לישראל "הוא אינטרס חיוני של העם המרוקני", מעריב, 17 בדצמבר 1986
2. ↑  תום שגב, המזרח והשלום, כותרת ראשית, 30 ביולי 1986
3. ↑  דודי מחלב, נר זיכרון לד"ר שלמה אלבז, חברי ומורי, באתר "העוקץ", 4 בספטמבר 2003
דניאל אובר.
**דניאל פרנסואה אספרי אובר** (בצרפתית: **Daniel-François-Esprit Auber**;‏ 29 בינואר 1782 – 12 במאי 1871) היה מלחין צרפתי.

קורות חייו
----------

אובר נולד בעיר קאן בנורמנדיה. כבר בילדותו גילה נטייה למוזיקה ולמד נגינה במספר כלים, אך אביו ייעד אותו לעסוק במסחר בעסק המשפחתי. בשנת 1802, בגיל עשרים, נשלח ללונדון להשלים את לימודיו במסחר, אך עם ביטול הסכם אמיין וחידוש המלחמה בין צרפת לאנגליה, נאלץ לחזור לארצו. בעקבות התמוטטות העסק המשפחתי ופטירת אביו, עזב את המסחר ופנה למוזיקה.

אובר חיבר רק אופרות, בעיקר קומיות וזכה להצלחה בזמנו. אחת האופרות ה"רציניות" שלו, האילמת מפורטיצ'י, השפיעה על מהלך ההיסטוריה באירופה.

האילמת מפורטיצ'י ומרד הבלגים
----------------------------

האופרה "האילמת מפורטיצ'י" הועלתה לראשונה בפריז ב-29 בפברואר 1828. זו אופרה סנטימנטלית ופטריוטית. הגיבור הראשי, הדייג מאסאניילו, מעורר את אנשיו למרוד בשלטון הספרדי בנאפולי. האריה מהמערכה השנייה, "Amour Sacre de la Patrie" (אהבה קדושה למולדת), נתקבלה בהתלהבות כמרסיליאזה שנייה.

כאשר הוצגה האופרה בתאטר דה לה מונה(צר') בבריסל, ב-25 באוגוסט 1830, פרץ הקהל המשולהב לרחובות בריסל בתום ההופעה, כשהוא משמיע סיסמאות פטריוטיות בזכות עצמאות בלגיה הקתולית והינתקות משלטון הולנד הפרוטסטנטית במסגרת הממלכה המאוחדת של ארצות השפלה. ההמון השתלט על בית העירייה וכך החלה ההתקוממות שהביאה להכרזת עצמאותה של בלגיה ב-4 באוקטובר 1830.

יצירותיו של אובר
----------------

מודעה לאופרה הקומית "פרא דיאבולו" 2009
אובר המשיך לחבר אופרות קומיות. הוא חיבר כ-40 אופרות. בשנת 1842 נתמנה למנהל הקונסרבטוריון בפריז וב-1857 מונה ל"מנהל המוזיקלי" על ידי נפוליון השלישי. בגיל 88 שרד את המצור הגרמני במלחמת צרפת–פרוסיה אך לא עמד בתלאות של מרד הקומונה הפריזאית.

מכל האופרות של אובר נותרה רק האופרה "פרא דיאבולו" ברפרטואר של בתי האופרה, אולם פתיחות שלו, למספר אופרות, מושמעות לעיתים קרובות:

* "פרא דיאבולו" (1830)
* "סוס הברונזה" (1835)
* "הדומינו השחור" (1837)
* "יהלומי הכתר" (1841)

קישורים חיצוניים
----------------

ויקישיתוף מדיה וקבצים בנושא **דניאל אובר** בוויקישיתוף

* דניאל אובר, במסד הנתונים הקולנועיים IMDb (באנגלית)
* דניאל אובר, באתר AllMovie (באנגלית)
* דניאל אובר, באתר ספוטיפיי
* דניאל אובר, באתר AllMusic (באנגלית)
* דניאל אובר, באתר MusicBrainz (באנגלית)
* דניאל אובר, באתר Discogs (באנגלית)
* דניאל אובר, באתר "Find a Grave" (באנגלית)
* דניאל אובר, באתר אנציקלופדיה בריטניקה (באנגלית)
* כתבי דניאל אובר בפרויקט גוטנברג (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007274366005171
* BIBSYS: 90395817
* BNE: XX897842
* BnF: cb13890952j (data)
* CANTIC: a10465042
* CiNii: DA07472744
* GND: 118646192
* ICCU: RAVV079165
* ISNI: 0000 0001 2119 5909
* KulturNav: b1fc0876-10e5-4712-8e67-fbcb7d77b4e8
* LCCN: n80079937
* LNB: 000051543
* Léonore: 9812
* MusicBrainz: 7c08bc24-bcd9-47d5-819e-bbbf6e87fa9f
* NKC: jn20001227475
* NLA: 35444149
* NLG: 214159
* NLP: A11923684
* NTA: 070370443
* RERO: 02-A002950317
* SELIBR: 275382
* SNAC: w6nc6608
* SUDOC: 032033192
* Trove: 954955
* VcBA: 495/115100
* VIAF: 7573044
* WorldCat: lccn-n80079937

 |
**עומר סֻלְטָאן אַל-עֻלַמָא** (בערבית: **عمر سلطان العلماء**) הוא השר לבינה מלאכותית באיחוד האמירויות הערביות. הוא מונה באוקטובר 2017 על ידי מי שהיה סגן הנשיא וראש הממשלה של איחוד האמירויות ושליט דובאי, השייח' מוחמד בן ראשד אאל מכתום. איחוד האמירויות הייתה המדינה הראשונה שמינתה שר לאינטליגנציה מלאכותית.

חיים מוקדמים וחינוך
-------------------

אל-עלמה נולד ב-16 בפברואר 1990 בדובאי. יש לו תואר ראשון במנהל עסקים וניהול מהאוניברסיטה האמריקאית בדובאי, ותעודה במצוינות וניהול פרויקטים מהאוניברסיטה האמריקאית בשארג'ה.

קריירה
------

תחומי האחריות של אל-עלמה כשר לבינה מלאכותית כוללים יצירה וטיפוח מאמצים בינלאומיים בניהול אחראי של בינה מלאכותית ומשקף את החזון של איחוד האמירויות הערביות לגבי שימוש אתי בבינה מלאכותית.

לפני תפקידו כשר, עבד אל-עלמה במספר מגזרים, כולל מגזר הבנקאות, טלקומוניקציה, ארגונים פרטיים וממשל. משנת 2012 ועד 2014, היה חבר אל-עלמה בתכנון התאגידי במשרד ראש הממשלה של איחוד האמירויות. מנובמבר 2015 עד נובמבר 2016, הוא היה סגן ראש משרד השר במשרד ראש הממשלה של איחוד האמירויות. בין דצמבר 2015 לאוקטובר 2017, הוא היה המזכיר הכללי של הארגון העולמי לרחפנים. בנובמבר 2017 הוא מונה לסגן המנהל של קרן Dubai Future Foundation.

במהלך עבודתו במחלקת העתיד במשרד לענייני הממשלה והעתיד, השתתף אל-עלמה בפיתוח אסטרטגיית המאה של איחוד האמירויות הערביות לשנת 2071. הוא גם השתתף בפיתוח אסטרטגיית המהפכה התעשייתית הרביעית של איחוד האמירויות, שמטרתה הייתה לקדם את מעמדה של איחוד האמירויות כמרכז עולמי של המהפכה התעשייתית הרביעית ולפתח כלכלה לאומית המבוססת על ידע, חדשנות וטכנולוגיות עתידיות. לפני מינויו, הוא עבד על פיתוח אסטרטגיית הבינה המלאכותית של איחוד האמירויות.

חברויות
-------

בנובמבר 2017, אל עולמה מונה לחבר במועת "עיצוב העתיד של הכלכלה והחברה הדיגיטלית" (קבוצת עבודה),  והוא לוקח חלק בפורום הכלכלי העולמי (WEF) - בדאבוס .

אסטרטגיית איחוד האמירויות לבינה מלאכותית
----------------------------------------

באוקטובר 2017 השיקה ממשלת איחוד האמירויות את "אסטרטגיית הבינה המלאכותית של איחוד האמירויות". הנוגעת בתחומי החינוך, התחבורה, האנרגיה, החלל והטכנולוגיה.

מחנה קיץ ראשון של AI
--------------------

ב-1 ביולי 2018, חנך אל-עלמה את מחנה הקיץ הראשון של איחוד האמירויות הערביות.

קישורים חיצוניים
----------------

ויקישיתוף מדיה וקבצים בנושא **עומר אל-עלמה** בוויקישיתוף

הערות שוליים
------------

1. ↑  "LinkedIn Profile Page".
2. ↑  "Omar bin Sultan AlOlama".
3. ↑  "UAE Minister of State for Artificial Intelligence appointed as a member in the World Economic Forum's Future of Digital Economy and Society Group". 10 בנובמבר 2017. `{{cite news}}`:  (עזרה)
4. ↑  "UAE residents may feel like living in sci-fi world by 2025". *Khaleej Times*. נבדק ב-5 ביולי 2018. `{{cite news}}`:  (עזרה)
5. ↑  "AI summer camp stands the nation in good stead to be a leader, not a follower". *The National*. 2 ביולי 2018. נבדק ב-5 ביולי 2018. `{{cite news}}`:  (עזרה)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"עומר אל-עלמה"**.
**אורוגנזה** (ביוונית: "יצירת הרים" Ορογένεσις) היא תהליך גאולוגי של יצירת רכסי הרים בטבע כתוצאה מהתכנסותם של לוחות טקטוניים. במהלך אורוגנזה נוצרים בקרום כדור הארץ מבנים אופייניים, דוגמת קמטים, גלישונים והעתקים.

תהליך האורוגנזה מתבטא בהיווצרות אורוגנים – רכסי הרים, דוגמת האלפים והאנדים. אורוגנים אלה מכסים על פי רוב שטחים נרחבים לאורך הגבול בין הלוחות הטקטוניים. במהלך היווצרותם ולאחריה חלים באורוגנים תהליכי שחיקה, בליה וסחיפה המסירים מעל פני הרכס את השכבות העליונות של המסלע – במרבית המקרים סלעי משקע צעירים, וחושפים שכבות פנימיות, בהן סלעי יסוד וסלעים מותמרים שנוצרו כתוצאה מהלחץ הרב שפעל על הרכס במהלך היווצרותו. הגובה הטופוגרפי של אורוגן תלוי באיזוסטזיה, ציפה של סלעים קלים על פני מעטפת כדור הארץ הצפופה.

אורוגנזה היא תהליך של בניית הרים ממישורים על פני שטח ואפילו מקרקעית האוקיינוס, תהליך האורך זמן רב. מדובר בפרקי זמן של מיליוני שנים במהלך התנגשות בין יבשות. הסלעים שבונים את האורוגן עוברים תהליכים של יצירה וגיבוש מחדש ואפילו התמרה חוזרת ונשנית.

אורוגנזה יוצרת בדרך כלל שרשרת הרים המורכבת מרצועות מקבילות וארוכות, בעלות תכונות ומאפיינים דומים לאורך הרצועה. דוגמה לכך ניתן לראות בהרי היורה שנוצרו בקדמת הרי האלפים במהלך הקימוט האלפיני.

תוצר קימוט של האורוגנזה הקלדונית בפיורד "המלך אוסקר" בגרינלנד

**תוצר קימוט של האורוגנזה הקלדונית בפיורד "המלך אוסקר" בגרינלנד**

ראו גם
------

* האורוגנזה הקיבארית
* הקימוט האלפיני
* החגורה האלפידית

לקריאה נוספת
------------

* פרופסור משה ברור, "אורוגנזה", **לקסיקון גאוגרפי**, (עמ' 3), הוצאת יבנה, תשס"א

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **אורוגנזה** |
| ויקישיתוף תמונות ומדיה בוויקישיתוף: **אורוגנזה** |

* אורוגנזה, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007553358005171
* BnF: cb119383994 (data)
* GND: 4172850-6
* LCCN: sh85095739
* NDL: 00574951
* NKC: ph766359

 |
**ג'ורג' אבלה** (במלטית: **Ġorġ Abela**, באנגלית: **George Abela**; נולד ב-22 באפריל 1948) הוא נשיא מלטה לשעבר.

ביוגרפיה
--------

אבלה נולד בעיר קורמי (אנ') שבמלטה. הוא סיים את לימודי המשפטים באוניברסיטת מלטה בשנת 1975 ומיד לאחר מכן מונה ליועץ המשפטי של הסתדרות העובדים המלטזית הכללית. בשנת 1982 מונה ליושב ראש ההתאחדות לכדורגל המלטזית. בתפקידו זה עסק אבלה רבות בשיפור תנאי האימונים של נבחרת הכדורגל המלטזית וקידם רבות את מעמדה הבינלאומי של הנבחרת.

בשנת 1992 מונה אבלה לסגן מזכ"ל מפלגת הלייבור המלטזית ולאחראי על קשרי החוץ של המפלגה. לאחר ניצחון מפלגת הלייבור בבחירות הכלליות שהתקיימו בשנת 1996 מונה ליועצו המשפטי של ראש ממשלת מלטה אלפרד סנט. שנה לאחר מינויו התפטר אבלה מתפקידו עקב חילוקי דעות קשים עם סנט. לאחר התפטרותו ניתק אבלה את קשריו עם מפלגת הלייבור המלטזית וחזר לעיסוקו כעורך דין פרטי.

בשנת 2008 שב אבלה לפעילות פוליטית והתחרה על תפקיד מנהיג מפלגת הלייבור המלטזית. לאחר כישלונו בבחירות אלה, מונה אבלה על ידי מנהיג המפלגה החדש, ג'ורג' מוסקט, לאחראי על קשרי החוץ של המפלגה.

בשנת 2009 הציע ראש ממשלת מלטה, לורנס גונצי, את אבלה כמועמדו למחליפו של נשיא מלטה, אדוארד פנק אדאמי, שסיים את תקופת כהונתו. היה זה פעם ראשונה במלטה בו הציע ראש ממשלה מועמד לנשיאות מהאופוזיציה. אבלה נבחר לנשיא ברוב קולות בפרלמנט המלטזי, בחירה אשר סימלה במידה רבה את הפופולריות הרבה לה זוכה אבלה מצד אוכלוסיית המדינה.

בשנת 2014 הוחלף על ידי מארי לואיז קוליירו פרקה.

אבלה נשוי למרגרט, עובדת באוניברסיטה העתיקה של מלטה ומנהלת משרד עורכי הדין של המשפחה. בנו, רוברט אבלה, הוא ראש ממשלת מלטה החל מינואר 2020.

קישורים חיצוניים
----------------

ויקישיתוף מדיה וקבצים בנושא **ג'ורג' אבלה** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* GND: 1202735037
* VIAF: 4925157952118265600007
* WorldCat: viaf-4925157952118265600007

 |
**צ'יוקאנול** (ברומנית: **Ciocanul**) היה בית הספר המקצועי הראשון, שהוקם ברומניה. בית הספר הוקם ב-1899, בבוקרשט, בירת רומניה, על ידי התעשיין היהודי אדולף סולומון, על מגרש שנרכש על ידו ב-1889, ופעל, עם הפסקות קצרות, עד 1948, כאשר פורק. צ'יוקאנול נועד לילדים העניים של יהדות בוקרשט, כדי להכין כוח אדם מקצועי עבור התעשייה הרומנית המתפתחת.

צ'יוקאנול, ברומנית, זה "הפטיש", אך מקובל גם כחלופה הרומנית לשם "מכבי".

בית הספר הוקם באזור היהודי של בוקרשט, בדרך דודשט 127. לבית הספר היו מחלקת מכניקה, מחלקת מסגרות, מחלקת tinichigerie, מחלקה אלקטרו-טכנית ומחלקת מתקני חימום (מ-1915). תקופת הלימודים ארכה ארבע שנים והחניכים הנזקקים קיבלו מלגות, צורכי לימוד ובגדים. מחזור כלל בין 60 ל-80 תלמידים והתעודות זכו להכרה גם מחוץ לרומניה.

תנאי הקבלה לבית הספר כללו גיל 14 לפחות, 4 שנות לימוד ובריאות טובה. ב-1913 דמי הרישום היו 36 לאי ועלות שנתית לפנימיה 500 לאי. יתומים התקבלו בחינם. שעות הלימודים בקיץ היו בין 6 ל-12 בבוקר ובין 13.30 ל-18 אחרי הצהריים. בחורף השעות היו בין 7.30 ל-12 בבוקר ובין 13 ל-18 אחרי הצהריים.

מקצועות הלימוד היו: מכניקה תאורטית, גרמנית, פיזיקה וטכנולוגיה, אלקטרוניקה, מתמטיקה והנדסה, הנהלת חשבונות, תולדות היהודים, היגיינה, ציור, חינוך גופני, רומנית, היסטוריה, גאוגרפיה ומוזיקה.

ארנה מכבי
---------

מאחורי המבנים של בית הספר השתרע מגרש גדול, שנוצל להקמת מגרש כדורגל בשם **ארנה מכבי** (ברומנית: Arena Maccabi). ב-1919 הוקם שם מועדון הספורט מכבי בוקרשט.

הערות שוליים
------------

1. ↑  O stradă celebră din București a dispărut. Au rămas doar poveștile (ברומנית)
2. ↑  שילוב של גגנים ופחחים, עיבוד לוחות פח דקים לצורכי יצירת גגות פח, מרזבים, ארובות וכדומה.
3. ↑  Strada Școala Ciocanul (1899-1948) (ברומנית)
4. ↑  Evreii din Romania 1900 - 1920, עמוד 391 (ברומנית)
5. ↑  Stadioane uitate ale Bucureștilor – Arena Dudești (ברומנית)
**תומאס דייוויס** (באנגלית: **Tom Davies**; נולד ב-30 ביוני 1998) הוא כדורגלן אנגלי שמשחק בתפקיד הקשר בשפילד יונייטד.

קריירה
------

### קריירת מועדונים

דייוויס הוא בוגר אקדמיית הכדורגל של אברטון, אליה הצטרף בגיל 11 מטרנמיר רוברס. ב-30 בספטמבר 2015 חתם דייוויס על חוזה בקבוצה הבוגרת של אברטון.

ב-16 באפריל 2016 ערך דייוויס את הופעת הבכורה שלו בקבוצה הבוגרת. דייוויס כבש את שער הבכורה שלו ב-15 בינואר 2017 בניצחון 4-0 על מנצ'סטר סיטי בו גם נבחר לאיש המשחק. ב-9 באפריל כבש דייוויס את השער המהיר ביותר בליגה לאותה עונה, כאשר כבר אחרי 30 שניות בניצחון 4-2 על לסטר סיטי.

ב-16 באוגוסט 2023 חתם בשפילד יונייטד.

### נבחרת

דייוויס שיחק בנבחרות אנגליה השונות עד גיל 21. בשנת 2015 שימש בתור קפטן הנבחרת במסגרת טורניר גביע העולם עד גיל 17.

חיים אישיים
-----------

דייוויס הוא אחיינו של כדורגלן העבר, אלן ויטל, אשר שיחק בין היתר באברטון ובקריסטל פאלאס. אחיו הבכור של דייוויס, ליאם, כדורגלן אף הוא, אשר משחק בליגות הנמוכות באנגליה.

קישורים חיצוניים
----------------

ויקישיתוף מדיה וקבצים בנושא **תומאס דייוויס** בוויקישיתוף
* תומאס דייוויס, ברשת החברתית אינסטגרם
* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר FootballDatabase.eu

הערות שוליים
------------

1. ↑  Beesley, Chris (30 בספטמבר 2015). "Everton FC hand pro deal to Tom Davies". *Liverpool Echo*. נבדק ב-17 באפריל 2016. `{{cite news}}`:  (עזרה)<
2. ↑  Strange, Joe (17 בדצמבר 2016). "Everton's Tom Davies on being Ronald Koeman's type of player, helping the homeless and studying Barcelona's best: 'I'd love to control a game like Andres Iniesta and Sergio Busquets'". *Daily Mail*. London. נבדק ב-22 בדצמבר 2016. `{{cite news}}`:  (עזרה)
שגיאות פרמטריות בתבנית:שפת תכנות   
שימוש בפרמטרים מיושנים [ גרסה אחרונה, תאריך גרסה אחרונה ] 

**PicoLisp** היא שפת תכנות ממשפחת שפות Lisp. היא רצה על מערכות הפעלה כגון לינוקס אשר עונות על אוסף התקנים של IEEE, לשמירה על תאימות בין מערכות הפעלה (בעיקר מערכות הפעלה דמויות יוניקס). אוסף תקנים זה נקרא POSIX. תכונותיה העיקריות של PicoLisp הן פשטות ומינימליזם  : יצירת מערכות אשר משתמשות בכמה שפחות משאבי תוכנה וחומרה .

פיצ'רים
-------

פרק זה לוקה בחסר. אנא תרמו לוויקיפדיה והשלימו אותו.

היסטוריה
--------

בשלהי שנות ה-80 של המאה ה-20, פיתוח ב-*PicoLisp* החל במחשבי מקינטוש. לאחר מכן, ל-*PicoLisp* הוספו היסבים במערכות ההפעלה DOS ו-SCO Unix. משנת 1993, היא שומשה בעיקר במערכת ההפעלה לינוקס, ובאמצע שנות ה-90 הוספו פעולות על מסדי נתונים. הגרסאות הראשונות של *PicoLisp* נכתבו בשילוב של *C* ו-*Assembly*, אך בשנת 1999, פותחה גרסה שכתובה רק ב-*C*.

בשנת 2002, שוחחרה הגרסה תחת רישיון GPL ובשנת 2010, שונה הרישיון ל- MIT/X11 .

בשנת 2009, שוחררה גרסה של 64 ביט, שכתובה ב-*Assembly*, ובשנת 2010, שוחררה גרסה חדשה ב-*Java* ששמה *Ersatz PicoLisp* .

בקיץ של 2016, החל הפיתוח של *Pilbox* ( קיצור של "*PicoLisp Box*" ) - יישום במערכת ההפעלה אנדרואיד שמאפשר לכתוב יישומים ב-*PicoLisp* טהור.

ציר זמן של ניבי Lisp| 1955 | 1960 | 1965 | 1970 | 1975 | 1980 | 1985 | 1990 | 1995 | 2000 | 2005 | 2010 | 2015 | 2019 |
| --- | --- | --- | --- | --- | --- | --- | --- | --- | --- | --- | --- | --- | --- |
| LISP 2 ,LISP 1.5 ,LISP |  |
|  | Maclisp |  |
|  | Interlisp |  |
|  | Lisp Machine Lisp |  |
|  | Scheme | R5RS | R6RS | R7RS small |
|  | NIL |
|  | Franz Lisp |
|  | Common Lisp |
|  | Le Lisp |
|  | T |  |
|  | Emacs Lisp |
|  | AutoLISP |
|  | **PicoLisp** |
|  | EuLisp |
|  | ISLISP |
|  | OpenLisp |
|  | PLT Scheme | Racket |
|  | GNU Guile |
|  | Visual LISP |
|  | Qi, QiII | Shen |
|  | Clojure |
|  | Arc |
|  | LFE |
|  | Hy |  |

קישורים חיצוניים
----------------

 אתר האינטרנט הרשמי של PicoLisp

PicoLisp באתר C2 Wiki

הדוקומנטציה של PicoLisp

מדריך PicoLisp

### רפרנסים

* PicoLisp Download". Software Lab. Retrieved 18 November 2018".
* Burger, Alexander. "Internal structures". Software Lab. Retrieved 18 November 2018.
* "Even small details make a difference!".
* Burger, Alexander (8 May 2013). "Ersatz PicoLisp". Software Lab.
* "Announce: PicoLisp in Hardware".

הערות שוליים
------------
**כוכב קטן** (בצרפתית: **Petit Malabar**) היא סדרת הנפשה צרפתית לילדים המבוססת על סדרת ספרים באותו השם מאת ג'ין דופרה ונלי בלומנטל. הסדרה עלתה לשידור בערוץ France 5 ב-1 בספטמבר 2018, במהלך רצועת השידור "Zouzous". הסדרה חודשה לעונה שנייה, שעלתה לשידור לראשונה בערוץ RTS Un בשווייץ ב-17 באפריל 2022, ועלתה לשידור בצרפת ב-8 במאי של אותה השנה, במהלך רצועת השידור "Okoo".

בישראל, שודרה הסדרה בדיבוב לעברית בערוץ הופ! ברבעון הראשון של 2018, טרם שידור הסדרה בצרפת.

תקציר העלילה
------------

כוכב קטן משוטט ביקום כאילו הוא גן השעשועים האישי שלו, והוא בעל יכולת לדבר אל כוכבי לכת כדי להבין מאין הם מגיעים וכיצד נוצר העולם. בכל פרק, כוכב קטן זוכה להתנסות בתפיסה טבעית או מדעית פשוטה אחת.

מדבבים
------

הדיבוב העברי בוים על ידי דן שצברג, והופק על ידי יעל אללוף ומיה שחר. הדיבוב נעשה באולפני וידאופילם אינטרנשיונל.

| דמות | מדבב/ת בצרפתית | מדבב/ת בעברית |
| --- | --- | --- |
| כוכב קטן | ביאטריס מוג'יי (עונה 1) | איתי סולומון |
| אווה כהן גאלו (עונה 2) |

דמויות נוספות שהופיעו במהלך הסדרה דובבו על ידי דן שצברג, טליה ברקאי ואמנון וולף.

קישורים חיצוניים
----------------

* "כוכב קטן", במסד הנתונים הקולנועיים IMDb (באנגלית)
* כוכב קטן, במיזם "אישים" לתיעוד היצירה הישראלית
* כוכב קטן באתר הופ!
אברהם מביס את ארבעת המלכים, איור מאת אנטוניו טמפסטה משנת 1613
**כְּדָרְלָעֹמֶר** מלך עילם נזכר בתנ"ך בספר בראשית, ספר בראשית, פרק י"ד, פסוק א' כאחד ממלכי קואליציית ארבעת המלכים שהוקמה יחד עם אמרפל מלך שנער, אריוך מלך אלסר ותדעל מלך גוים, למטרת דיכוי מרד של חמשת מלכי כיכר הירדן, שכרתו ביניהם ברית על מנת למרוד במלכי מסופוטמיה שכדרלעומר עומד בראשה.

במקרא
-----

 ערך מורחב – **מלחמת ארבעת המלכים את החמישה**  

כדרלעומר שלט בחמשת מלכי כיכר הירדן במשך שתים עשרה שנה, אולם לאחר מכן מרדו החמישה בשלטונו, והוא מיהר לארגן כנגדם מסע מלחמה. הוא ושלושה מלכים אחרים ממסופוטמיה יצאו לכיוון כיכר הירדן, כאשר הם מכים בדרכם עמים רבים המתוארים כיושבי עבר הירדן המזרחי אשר קדמו לממלכות המאוחרות יותר של בני עמון, מואב ואדום, כמו הרפאים, החורים יושבי הר שעיר, האמורים ועוד. במלחמתם כנגד חמשת מלכי כיכר הירדן הכניעו ארבעת המלכים את המורדים, שבו מהם שבי רב ובזזו את כל רכושם.

כאשר היו כדרלעומר ושלושת המלכים שעמו בדרכם צפונה אל ארצותיהם, רדף אחריהם אברהם והשיגם באזור דמשק. הוא הביס אותם ואת צבאם, והשיב את השבויים והרכוש למלכי כיכר הירדן.

שמו ומוצאו
----------

לאחר גילוי ספריית אשורבניפל ולימוד השפה העילמית, התברר כי משמעות שמו היא: "כֻּדֻר" - עובד, מאמין; לעוֹמר - אלה בפנתיאון העילמי. עם זאת, לא נמצא תיעוד למלך או אדם שנשא שם זה. יש חוקרים המזהים את כדרלעומר עם **כודור-מבוכ** (Kudur-Mabuk), אביו של וארד-סין (המזוהה עם אריוך), ואילו אחרים מזהים אותו עם Kutir-Naẖunte, אחד ממלכי עילם שהביא את פסלי בבל לארצו.

יוסף בן מתתיהו, בספרו קדמוניות היהודים, גורס כי כדרלעומר היה אחד משרי הצבא של האשורים. בן מתתיהו מתאר כיצד בזזו ארבעה שרי צבא אלה את סוריה והגיעו לאזור סדום כדי להילחם עם מלכי כיכר הירדן אשר מרדו באשור.

בפרשנות
-------

הרמב"ן בפירושו לספר בראשית מביא מדרש, לפיו כל אחד מארבעת המלכים רומז לאחת מהאימפריות הגדולות שיקומו בעולם: לפי מדרש זה, רומזת "עילם" ליוון העתיקה.

ראו גם
------

* אמרפל
* אריוך
* תדעל

הערות שוליים
------------

1. ↑  ‏*Myths of Babylonia and Assyria - The Golden Age of Babylonia*.
2. ↑  פנחס ארצי, **עולם התנ"ך: בראשית**, תל אביב, דוידזון עתי, 1993, עמ' 104.
3. ↑  יוסף בן מתתיהו, **קדמוניות היהודים**, ירושלים, מוסד ביאליק, 2002, עמ' 19.
4. ↑  פרק י"ד, פסוק א'.
פירוש נוסף ערך זה עוסק בפסקת הגבלה בחוקות שונות. אם התכוונתם לפסקת ההגבלה בחוקי היסוד בישראל, ראו פסקת ההגבלה.
**פסקת הגבלה** היא פסקה המופיעה בחוקה וקובעת את המגבלות על פעולות השלטון - הרשות המבצעת והרשות המחוקקת - על מנת שלא יהוו הפרות של זכויות אדם. 

אהרן ברק ציין כי:

״פסקת ההגבלה״ היא מרכזית בכל חקיקה שעניינה זכויות אדם. היא קובעת, בצד נוסחאות איזון אחרות, את היקף ההגנה הניתנת לזכויות האדם. היא מגינה על זכויות האדם ומצמצמת אותן בעת ובעונה אחת. היא מגינה על זכויות האדם, שכן רק אם מתקיימים התנאים הקבועים בה, ניתן לפגוע בזכויות האדם; היא מצמצמת את זכויות האדם, שכן על-פי תוכנה היא קובעת תנאים ונסיבות בהם ניתן להגביל את זכויות האדם בחוק. בכך ניתן ביטוי לרעיון כי זכויות האדם אינן זכויות מוחלטות, ונתפסות כזכויות יחסיות בלבד.
דוגמה לפסקת הגבלה במשפט הבין-לאומי מופיעה בסעיף 29 של ההכרזה לכל באי עולם בדבר זכויות האדם:

לא יוגבל אדם בזכויותיו ובחירויותיו, פרט לאותן ההגבלות שנקבעו בחוק על מנת להבטיח את ההכרה בזכויות ובחירויות של הזולת ואת יחס הכבוד אליהן, וכן את מילוי הדרישות הצודקות של המוסר, של הסדר הציבורי ושל טובת הכלל בתוך חברה דמוקרטית.

בחוקות שונות
------------

### דרום אפריקה

הפרק השני בחוקת דרום אפריקה עוסק בזכויות אדם שונות. סעיף 36 בפרק זה קובע כי זכויות אלה עשויות להיות מוגבלות רק על ידי חוקים בעלי תחולה כללית (כלומר על כל האזרחים באופן שוויוני), ורק במידה שהמגבלה סבירה ומוצדקת ב"חברה פתוחה ודמוקרטית המבוססת על העקרונות של כבוד האדם, שוויון וחירות".

### ישראל

 ערך מורחב – **פסקת ההגבלה**  

בחוק יסוד: כבוד האדם וחירותו ובחוק יסוד: חופש העיסוק מופיעה פסקת הגבלה הקובעת את התנאים שבהם רשאיות רשויות השלטון לפגוע (אך לא להפר) בזכויות המוגנות בחוקים אלו. לשון הסעיף דומה בשני החוקים: "אין פוגעים בזכויות שלפי חוק־יסוד זה אלא בחוק ההולם את ערכיה של מדינת ישראל, שנועד לתכלית ראויה, ובמידה שאינה עולה על הנדרש או לפי חוק כאמור מכוח הסמכה מפורשת בו."

### קנדה

סעיף 1 של כתב הזכויות והחירויות הקנדי קובע: "פגיעה בזכויות ובחירויות צריך שתיעשה בגבולות הסביר, באמצעות חוק שניתן להצדקה בחברה חופשית ודמוקרטית."

קישורים חיצוניים
----------------

* Dawood Ahmed and Elliot Bulmerת Limitation Clauses, Idea - International Institute for Democracy and Electoral Assistance, 2017
* Berend Hovius, The Limitation Clauses of the European Convention of Human Rights: A Guide for the Application of Section 1 of the Charter?, **Ottawa Law Review** 17, 1985

הערות שוליים
------------

1. ↑  אהרן ברק, המהפכה החוקתית: זכויות אדם מוגנות, **משפט וממשל** א/2, תשנ"ג
2. ↑  הכרזה לכל באי עולם בדבר זכויות האדם, באתר האו"ם
3. ↑  36. Limitation of rights, Constitution of the Republic of South Africa, 1996 - Chapter 2: Bill of Rights
**שלום קונסטרום** (בכתיב יידי: **קאנסטארום**; נודע גם כ**שלום בלעכער**; תר"ו, 1846 – ט' באב תרנ"ד, 11 באוגוסט 1894) היה יזם ואיש נדל"ן ירושלמי. יחד עם יוסף נבון והבנקאי יוהנס פרוטיגר היה שותף בהקמת השכונה בית יוסף וכן בהקמת השכונות מחנה יהודה, סוכת שלום ונווה שלום בנחלאות.

תולדות חייו
-----------

קונסטרום נולד במינסק והגיע לירושלים בגיל 12 עם הוריו. בנעוריו למד את מקצוע הפחחות והיה לאומן מומחה, לפיכך קיבל את הכינוי "שלום בלעכער" (פחח, ביידיש). הוא קלט בנקל שפות וידע להתנהל בערבית, ספניולית, גרמנית, צרפתית ואנגלית בנוסף ליידיש. עברית, שידע כלשון קודש, כמעט ולא דיבר. עקב ידיעותיו בשפות ויכולת ניהול המשא ומתן שלו, סייע לבנקאי פרוטיגר בתיווך עסקאות נדל"ן. הוא סייע גם ליוסף נבון במשא ומתן מול השלטון העות'מאני לקבלת הזיכיון לסלילת מסילת הרכבת יפו–ירושלים. קונסטרום צבר רווחים מעמלות התיווך ובנה בית בשכונת נחלת שבעה.

המדליה שקיבל קונסטרום עבור פעילותו למען יהודים עניים
ב-1887 רכש מגרש ליד משכנות ויזם את הקמת שכונת "סוכת שלום" לה קרא על שמו. באותה שנה חבר לפרוטיגר ונבון להקמת חברת בית יוסף להקמת שכונה יהודית בשם זה ליד אבו טור וחברת "מחנה יהודה" להקמת השכונה בשם זה. כל אלו היו יוזמות עסקיות שסימנו עידן חדש ביציאה מהחומות, עידן הקמת שכונות למטרות רווח.

קונסטרום עבר לגור בבית מרווח במחנה יהודה והקים בית פרטי נוסף עבור משפחתו בשולי מאה שערים. כמו כן רכש עם פרוטיגר קרקע בשכונת נווה שלום שליד יפו, עליה בנו השניים מספר חנויות.

בביתו במחנה יהודה ניהלו רעייתו שרה ובתו רבקה בית תמחוי בימי שני וחמישי. בשנת 1892 התגורר בביתם רוברט סקוט מונקריף, נציג החברה הלונדונית לעזרת היהודים הנרדפים (The Society for Relief of Persecuted Jews), שפעל בארץ ישראל לצד הקונסוליה האנגלית לסיוע ליהודים העניים. קונסטרום סייע למונקריף ליצור רשת עזרה בסיועם של הבנקאי חיים ולירו ורבה של עדת האשכנזים שמואל סלנט. ב-1894, מעט לפני מותו, קיבל קונסטרום מאת הקונסול האנגלי מדליית זהב מאת "החברה לעזרת היהודים הנרדפים", אותה קיבל בהיותו מאושפז בבית החולים הצרפתי בביירות.

בתו, רבקה, נישאה ב-1896 לאריה לייב גיסין מראשון לציון.. אשתו, שרה, נפטרה בהיותה בת 80 בראשון לציון בכ"ג בתמוז תרפ"ט (31 ביולי 1929).

לקריאה נוספת
------------

* דוד יודילביץ, **רוברט סקוט ועוזריו בארץ**, בתוך: אלתר דרויאנוב (עורך), **מימים ראשונים** ב' (1935), עמודים 111 - 114

הערות שוליים
------------

1. ↑  יהושע בן-אריה, ‏**עיר בראי תקופה - ירושלים החדשה בראשיתה**, ירושלים: הוצאת יד יצחק בן-צבי, 1979, באתר "כותר", עמוד 229
2. ↑  יהושע בן-אריה, ‏**עיר בראי תקופה - ירושלים החדשה בראשיתה**, ירושלים: הוצאת יד יצחק בן-צבי, 1979, באתר "כותר", עמוד 237
3. ↑  רבקה גיסין באלבום משפחות ראשון לציון
**יער ברנווד** (באנגלית: **Bernwood Forest**) הוא שטח באנגליה שבממלכה המאוחדת. הוא היה אחד מכמה יערות בממלכת אנגליה העתיקה.

היסטוריה
--------

השטח השמור נוצר על פי ההערכה כשמורת ציד מלכותית למלכים האנגלו-סקסונים במאה ה-10, כאשר הם החזיקו בבעלותם ארמון בבריל (אנ') הסמוכה, והיה מקום אהוב על אדוארד המודה, שנולד באייסליפ (אנ') הסמוכה שבאוקספורדשייר.

משנת 1217 לערך ועד המאה ה-17 בוראו עצי היער בצורה הדרגתית. המלך הנרי השני (מלך בשנים 1154–1189) הכין מפה של היער, המסייעת גם היום לקביעת גבולותיו העתיקים של השטח; מטרת שרטוט המפה הייתה לחלק את שטח היער בין אציליו. במאה ה-16 נערכה מפה נוספת של היער, ששטחו צומצם עד מאוד. המפה נערכה בחסות הכתר, כדי להעריך אילו הכנסות ניתן להפיק ממכירת היער. בתקופת שלטונו של המלך ג'יימס הראשון (1603–1625) איבד היער את מעמדו המלכותי ונעלם לחלוטין.

כיום השם מתייחס לאזור ששטחו 400 קילומטרים רבועים בבקינגהאמשייר ובאוקספורדשייר, שבו שכן היער בתקופת המלך הנרי השני. הגבולות המשוערים של האזור נמצאים בשטח שבו זורם נהר אוז הגדול (אנ'), יובליו פדברי (אנ') וקליידון והנהר תיים (אנ'), יובל של נהר התמזה.

יער ברנווד המודרני הקטן בבקינגהאמשייר משתרע על פני קילומטר רבוע בלבד, והוא סמוך לחורשת הל, יער יורק, יער אוקלי ויער שבינגטון. כחלק משמורת טבע מסוג אתר עם עניין מדעי מיוחד (אנ') בשם "מקבץ יערות שבינגטון", חיים ביער מגוון רחב של חיות בר, והוא אחד מאתרי הפרפרים החשובים ביותר בבריטניה. לרשות האחראית על השמורה, נציבות היערנות (אנ'), הייתה במקור גישה מסחרית בלבד לשמורה. עד סוף שנות השישים נעשה בשטחה ריסוס אווירי של חומרי הדברה, ולבסוף ננטעו עצי אלון מסחריים.

יער הולי (אנ'), יער הולטון (אנ'), יער סטנטון הגדול (אנ') ויער ווטרפרי (אנ'), כולם באוקספורדשייר, ויער הם הום-קאם-המגרין (אנ') בבקינגהאמשייר, גם הם שרידים של יער ברנווד שהם שמורות טבע מסוג "אתר עם עניין מדעי מיוחד".

קישורים חיצוניים
----------------

ויקישיתוף מדיה וקבצים בנושא **יער ברנווד** בוויקישיתוף
* יער ברנווד באתר Buckinghamshire County Council
* מדריך בברנווד באתר Buckinghamshire County Council

הערות שוליים
------------

1. 1 2  "Shabbington Woods Complex [SSSI citation]" (PDF). Natural England. 1981. אורכב מ-המקור (PDF) ב-1 בינואר 2015. `{{cite web}}`:  (עזרה)
2. ↑  Forestry Commission information
3. ↑  "Ham Home-cum-Hamgreen Woods citation" (PDF). Sites of Special Scientific Interest. Natural England. אורכב מ-המקור (PDF) ב-4 במרץ 2016. `{{cite web}}`:  (עזרה)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"יער ברנווד"**.
**אליצור חולון** היא קבוצת כדורסל נשים ישראלית מהעיר חולון, המתמודדת בליגת העל.

היסטוריה
--------

בעונת 1990/1991 התאחדה הקבוצה עם אליצור תל אביב, ושמה שונה ל"**אליצור תל אביב/חולון**" אז זכתה באליפות ובגביע הראשונים שלה בתור הקבוצה המאוחדת והשלימה דאבל היסטורי. שנה לאחר מכן שונה השם חזרה ל"**אליצור חולון**", והקבוצה לקחה עוד ארבע אליפויות רצופות.

בעונת 1996/1997 איבדה אליצור חולון את האליפות לטובת אליצור רמלה. שנה מאוחר יותר זכתה הקבוצה באליפות נוספת. הקבוצה זכתה בכל אותה תקופה מעונת 1990/1991 ועד 1997/1998 ב-8 גביעי מדינה רצופים, כאשר בשישה מתוכם היא משלימה דאבל בישראל.

לאחר מכן הידרדרה הקבוצה וחדלה להיות קבוצת צמרת. בשנת 2003 אמורה הייתה לרדת לליגה השנייה, אך בסופו של דבר נשארה בליגה הראשונה מכיוון שמספר קבוצות ויתרו על עלייתן. בשנה הבאה (2004) ירדה הקבוצה שוב לליגה השנייה, וחזרה לליגה הראשונה בחלוף שנה אחת. אך לא הצליחה לשחזר את ההישג משנות ה-90.

בשנת 2007 אומצה הקבוצה בידי רפי בנימין מנכ"ל חברת "ב.ב קשרים לשיווק עגלות מקלארן" ונקראה הקבוצה: **אליצור "מקלארן" חולון**.

בשנת 2008 פורק האיחוד הוותיק לאחר 18 שנה כאשר אליצור חולון המשיכה עם הקבוצה המאוחדת, וקבוצת אליצור תל אביב הקימה את עצמה מחדש מהליגות הנמוכות וחזרה לשחק בתל אביב. כיום אליצור תל אביב משחקת בליגה הלאומית.
בשנת 2017, חולון הגיעה לגמר גביע המדינה אך הפסידה לרמת חן. בשנת 2018, שינתה הקבוצה את צבעה לצהוב סגול, מהלך זה נעשה על מנת להעלות את ההתעניינות של אוהדי קבוצת הגברים של הפועל חולון בקבוצה ואכן עזר לה לאחד סביבה את אוהדי הקבוצות מחולון והעלה את כמות האוהדים שבאים לצפות במשחקים. באותה השנה, חולון הגיעה לגמר גביע המדינה בפעם השנייה ברציפות אך כמו בפעם הקודמת, היא הפסידה למכבי אשדוד בתוצאה 55:78.

בפברואר 2019 עברה הקבוצה לשחק באולם שרון הממוקם בבית הספר היסודי אריאל שרון בשכונת ח' 300, המכיל 500 מקומות ישיבה

השחקנית הבולטת ביותר בכל הזמנים ששיחקה בקבוצה היא ענת דרייגור שנחשבת לאחת השחקניות הטובות ביותר בכל הזמנים בכדורסל נשים בישראל. 

שחקניות בולטות נוספות ששיחקו באליצור חולון הן: אורלי גרוסמן, לימור מזרחי ואלומה גורן.

תארים והישגים
-------------

* **ליגת העל**:
	+ אליפות (6): (בתור "אליצור חולון/תל אביב": 1990/1991), 1991/1992, 1992/1993, 1993/1994, 1994/1995, 1996/1997
	+ סגנית (2): 1995/1996, 1997/1998

* **גביע המדינה**:
	+ זכייה (8): (בתור "אליצור חולון/תל אביב": 1990/1991), 1991/1992, 1992/1993, 1993/1994, 1994/1995, 1995/1996, 1996/1997, 1997/1998
	+ סגנית (2): 2016/2017, 2017/2018

קישורים חיצוניים
----------------

* פרופיל הקבוצה באתר מנהלת הליגה

הערות שוליים
------------

1. ↑  איציק עזרא, בנות אליצור חולון יחנכו הערב את משכנה החדש של הקבוצה, באתר השקמה חולון, ‏18 בפברואר, 2019
2. ↑  רענן וייס, ליגת העל לנשים: זהו ביתה החדש של אליצור חולון, באתר Mynet חולון, ‏30 ביולי, 2018

| ליגת העל בכדורסל נשים - עונת 2023/2024 |
| --- |
| 

|  |
| --- |
| מכבי בנות אשדוד • א.ס. רמת השרון • אליצור חולון • מכבי עירוני רמת גן • הפועל ראשון לציוןהפועל פתח תקווה • אליצור נווה דוד רמלה • מכבי חיפה • אס"א ירושלים • הפועל לב ירושלים |

 |
**צו מעצר** הוא הוראה כתובה וחתומה בידי שופט, שמורה למשטרה לעצור אדם שלדעת מבקש הצו, יש חשד סביר או ראיות לכאורה לכך שהוא ביצע עבירה פלילית.

צו מעצר בישראל
--------------

את צו המעצר, מבקשת התביעה בהליך פלילי (תובע מטעם משטרת ישראל או תובע מטעם פרקליטות המדינה), כצעד מינהלי.

יש מקרים בהם הצו מוצא על ידי השופט עצמו (ללא בקשת התביעה), כדי שמשטרת ישראל תביא בפניו אדם (עד מפתח במשפט או נאשם) שלא הגיע לדיונים קודמים, למרות שקיבל הזמנה כדין.

צו המעצר מבוצע על ידי המשטרה הקרובה למקום מגוריו של החשוד.

ברוב המקרים, ניתן צו המעצר לתביעה רק מהסיבות הבאות:

* נכשלו צעדים קודמים לעצור את החשוד;
* החשוד קיבל הזמנה להגיע אל בית המשפט במועד מסוים, אבל לא התייצב למשפטו באותו יום;
* מתוך חשש של התביעה כי החשוד ינסה לשבש הליכי חקירה;
* עלול לסכן את ביטחון המדינה או ביטחון הציבור.

הכנסת קבעה בחוק "חוק סדר הדין הפלילי (סמכויות אכיפה - מעצרים), התשנ"ו-1996" - מעצר אדם יהיה בצו של שופט (להלן - צו מעצר), אלא אם כן הוענקה בחוק סמכות לעצור בלא צו.

צו מעצר בין-לאומי
-----------------

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה.

הכרה הדדית שיפוטית באירופה
--------------------------

 ערך מורחב – **עקרון ההכרה ההדדית**  

בשנת 2002 יושם העיקרון לראשונה על צווי מעצר ארופאים (EAW) והליכי הסגרה. על פי עיקרון זה, ההמלצה היא שההליכים הפורמליים בנוגע להסגרה החלים במדינות החברות יבוטלו ובמקומם יחילו מנגנון פשוט להעברת פושעים בין מדינות. מכיוון שמנגנונים אלה עשויים להיות בעלי השלכות מרחיקות לכת בכל הנוגע לזכויות אדם, הם מהווים אבן פינה לכל עקרון ההכרה ההדדית שיפוטית בנושאים פליליים. אחת הבעיות היא שאין מנגנון אירופאי לפיקוח כי אכן המדינות החברות מקיימות את העקרונות של חירות, דמוקרטיה, הגנה על זכויות אדם ועקרון החוקיות. יתרה מזו, דוח משנת 2002 הדגיש כישלונות של מדינות חברות בתחום הגנה על זכויות יסוד ובכל זאת עקרון ההכרה ההדדית לא התערער.

העיקרון תפס תנופה בעקבות אירועי 11 בספטמבר 2001 והצורך של האיחוד להוכיח את יכולתו להילחם בעבירות בין-לאומיות. יחד עם זאת, הפרלמנט האירופי ציין כי אירועים אלה לא היוו בסיס לבקשת הליכים דחופים כיוון שההצעה כללה מספר עבירות פליליות ולא רק אלה הנוגעות למניעת טרור.

הצעת הנציבות לצו מעצר אירופי נתקבלה בפחות משלושה חודשים ואומצה על ידי המועצה ביוני 2002. ההחלטה מחייבת ביחס לתוצאה אך האופן שבו יגיעו לתוצאה נתון לשיקול דעת רשויות כל מדינה עצמה. ההחלטה אינה דורשת אשרור בפועל ומרגע שאושר על ידי המועצה, פרלמנטים לאומיים מחויבים לאשר שינויים נדרשים בחוקים הלאומיים לצורך יישום ההחלטה.

קישורים חיצוניים
----------------

ויקישיתוף מדיה וקבצים בנושא **צו מעצר** בוויקישיתוף

הערות שוליים
------------

1. ↑  Susie Alegre and Marisa Leaf, Mutual recognition in European Judicial Cooperation: A Step too far too soon? Case study- the European Arrest Warrant. Pg 201
2. ↑  Luxembourg JHA Council, Council Framework Decision on the European arrest warrant (and surrender procedures between member states), (2002/584/JHA) OJ L 190/1 of 18.7.02

|  |  |
| --- | --- |
| בקרת זהויות עריכת הנתון בוויקינתונים | 
* GND: 4322874-4
* NKC: ph316343

 |
**התחיה** הייתה אגודה אקדמית עברית, הראשונה מבין האגודות בה העברית הייתה שפת הדיבור וההוראה.

התחיה נוסדה בשנת 1910 בווינה בידי ד"ר אברהם חלפן והמשורר אברהם בן יצחק, שייחסו חשיבות רבה ללימוד השפה העברית והקנייתה.

התחיה הייתה אגודת הסטודנטים הראשונה בעולם, שבה הייתה עברית שפת הדיבור, ההרצאות והלימודים. "התחיה" הושפעה מהאישים ד"ר חיים טרטקובר, ד"ר אברהם ברוך (רוזנשטיין), המתימטיקן והמטאורולוג יוסף ריצס, הפרופ' נפתלי הרץ טור-סיני, ד"ר אברהם שרון (שבדרון), ד"ר אברהם יעקב ברור וד"ר אפרים קורנגרין.

בין חברי ועד האגודה היו ד"ר אברהם שנבוים, הסופר וההיסטוריון ד"ר אפרים זונשין, הסופר צבי דיזנדרוק ואיש הרוח יעקב לנקר

בשנת 1911 נבחר חלפן לנשיא האגודה, והפעיל הציוני ד"ר בנציון מוסינזון, שביקר באותה העת בווינה והרצה על התרבות העברית בארץ ישראל, נבחר לחבר כבוד של האגודה.

באותה שנה פנה ועד הציונים של פנים אוסטריה לאגודה וביקש ממנה לסייע באיתור מורים ללימוד "עברית בעברית" לאגודות האקדמיות "קדימה" ו"תיאודור הרצל" בשל ביקוש רב ללימוד השפה במדינה.

התחיה כחלק מאגודות סטודנטים ציוניות אחרות
-----------------------------------------

התחיה הייתה חלק ממספר אגודות אקדמיות ציוניות שפעלו בעולם, בין היתר "יורדניה" בבזל "אחדות", "אמונה", "ארלוסוביה", "לבנון", "מוריה" ו"גורדוניה" בקרקוב, "חברוניה" בצ'רנוביץ, "קדימה" בווינה, "תיאודור הרצל" ו"בר כוכבא" בווינה ובפראג, "כחול לבן" בגרמניה, "מכביאה" בברלין ובהונגריה, "תל חי" בבוקרשט ו"השחר" בז'נבה. אגודות אלה אימצו את הציונות ואת עקרונות הלאומיות היהודית וביקשו להנחיל אותם לסטודנטים יהודים כדי להעמיק את הזיקה לארץ ולהרחיב את השימוש בשפה העברית.

הקמת אגודות סטודנטים הייתה תופעה שכיחה בין הסטודנטים באוניברסיטאות אירופה. אגודות אלה נוצרו כדי לשמור על האינטרסים של הסטודנטים וכדי ליצור תאים חברתיים וקשרי ידידות גם לאחר תקופת הלימודים. כמו כן שימשו האגודות חממות לוויכוחים פוליטיים ולדיונים רעיוניים. אולם היהודים על פי רוב לא היו רצויים באגודות אלה ועל כן הקימו אגודות סטודנטים משלהם, כמו אגודת קדימה בווינה ובהמשך תנועת כחול-לבן בגרמניה. אגודות אלה אימצו בהתלהבות את הציונות ואת הרעיון הלאומי היהודי.

קישורים חיצוניים
----------------

* קהילת יהודי בוצ'אץ
* על קהילת בוצ'אץ
* בין ציון לציונות
* קטלוג תיקים של אגודות סטודנטים במכון ז'בוטינסקי

הערות שוליים
------------

1. 1 2  ד"ר אברהם חלפן, באתר
2. ↑  שי גינזבורג ומיה ברזלי, הדיבור העברי: קריאה מחודשת, עמ' 218-227
3. ↑  ד"ר נפתלי מנצח, ד"ר אברהם חלפן, **דבר**, 22 פברואר 1954
4. ↑  הודעה מאגודת "התחיה" לשפה ולתרבות העברית בווין, באתר המצפה (קרקוב), ‏31 מרץ 1911
5. ↑  המצפה, מקרוב ומרחוק, **המצפה (קרקוב)⁩⁩**
6. ↑  פרופ' ד"ר דוד ניימרק, בציונות, **העולם**, 4 דצמבר 1911
7. ↑  יורדניה אגודת סטודנטים ציונית באוניברסיטת באזל, שווייץ, באתר
8. ↑  ארגוני הסטודנטים היהודיים בקרקוב, באתר
9. 1 2  אגודת מכביאה, באתר
10. ↑  יורם אלמכיאס, "חברוניה" אגודת סטודנטים ציונית בצ'רנוביץ, בוקובינה
פירוש נוסף ערך זה עוסק באמורא בבלי. אם התכוונתם לגאון סורא, ראו רב יעקב הכהן מנהר פקוד.
**רב יעקב מנהר פקוד** היה אמורא בבלי בן הדור השישי. תלמידו של רבינא, ובשמו מסר בתלמוד הבבלי הערות, קושיות ותשובות.

מוצאו של רב יעקב הוא מנהר פקוד שבבבל, ואין פרטים רבים שידועים על משפחתו ועל חייו. למד אצל רבינא. במספר מקומות בתלמוד מסר רב יעקב בשמו של רבינא הערות למהלך התלמוד, קושיות ותירוצים, ובין היתר נזכר שמו בסוגיית מי שהיה נשוי שלוש נשים שבמסכת כתובות:

"רב יעקב מנהר פקוד משמיה דרבינא אמר: רישא בשתי תפיסות, וסיפא בשתי תפיסות; רישא בשתי תפיסות - דנפלו שבעין וחמשה בחד זימנא, ומאה ועשרים וחמשה בחד זימנא, סיפא בשתי תפיסות - דנפלו שבעים וחמשה בחד זימנא, ומאתים ועשרים וחמשה בחד זימנא."

מתורתו
------

רב יעקב מסר מאמר אחד בשם רבא, ואחד בשם רב הונא בריה דרב יהושע.רוב הדברים שמובאים בשמו בתלמוד הם קושיות והערות למהלך סוגיות, ומיעוטן מאמרים הלכתיים.

אדם אחד אמר לחברו: אם אמכור את הקרקע הזאת - אמכור אותה לך במאה זוז. הלך ומכר אותה לאדם אחר במאה ועשרים. אמר רב כהנא: קנה הראשון. מתקיף לה (מקשה) רב יעקב מנהר פקוד : האי זוזי אנסוהו (זה שנתן לו מאה ועשרים אנסוֹ למוכרה, ולולא נתן לו כל כך הרבה בערה לא היה בדעתו למוכרה, והוא 'אם אמכור אותה בשווייה' אמר לו, והרי לא מכרה מדעתו אלא בעל כורחו - רש"י)! והלכתא כרב יעקב מנהר פקוד.
לרב יעקב מנהר פקוד יוחסה תקנה להחזיק כלי (נטלא) לנטילת ידיים, שמכיל רביעית:

אתקין רב יעקב מנהר פקוד נטלא בת רביעתא.

הערות שוליים
------------

1. ↑  סנהדרין סט ע"א.
2. ↑  תלמוד בבלי, כתובות צח ע"ב. בבא בתרא קנז ע"ב; זבחים ו ע"א; ועוד.
3. ↑  כתובות צג ע"א.
4. ↑  בבלי, כתובות לג ע"ב (בשם רבא). סנהדרין סט ע"א (בשם רב הונא בריה דרב יהושע).
5. ↑  בבלי, עבודה זרה עב ע"א (הציטוט מפירוש רש"י תורגם לעברית).
6. ↑  בבלי, חולין קז ע"א.
פירוש נוסף ערך זה עוסק במושג באלגברה לינארית. אם התכוונתם למשמעות אחרת, ראו פפיאן (פירושונים).
באלגברה ליניארית, ה**פפיאן** של מטריצה מסדר זוגי הוא פולינום מסוים באברי המטריצה, שיש לו קשר לדטרמיננטה. הפפיאן הופיע לראשונה בעבודות של יוהאן פרידריך פף (Pfaff) ב-1815, וקיבל את שמו מידי ארתור קיילי ב-1852. את הפפיאן של מטריצה A מסמנים {\displaystyle \ \operatorname {Pf} (A)}. תכונתו החשובה ביותר היא שהדטרמיננטה של מטריצה אנטי-סימטרית שווה לריבוע הפפיאן. גם הדטרמיננטה של מטריצה סימטרית ביחס לאינוולוציה סימפלקטית שווה לריבוע הפפיאן.

פף חקר מערכות של משוואות דיפרנציאליות מסדר ראשון, ונתקל בתנאי השקול לכך שהפפיאן של מטריצה אנטי-סימטרית מסוימת אינו מתאפס. ב-1827 זיהה קרל גוסטב יעקובי שהתנאי החישובי של פף שקול לכך שהדטרמיננטה של אותה מטריצה שונה מאפס. בעקבות זאת הוכיח קיילי ב-1847 שאם A אנטי-סימטרית, אז {\displaystyle \ \det(A)=\operatorname {Pf} (A)^{2}}. ביחס לפעולת החפיפה, הפפיאן מקיים {\displaystyle \ \operatorname {Pf} (BAB^{t})=\det(B)\cdot \operatorname {Pf} (A)}.

הפפיאן של מטריצה {\displaystyle \ (a\_{ij})} מסדר {\displaystyle \ 2m\times 2m} מוגדר לפי הנוסחה {\displaystyle \ \operatorname {Pf} (A)={\frac {1}{2^{m}m!}}\sum \_{\sigma \in S\_{2m}}(\operatorname {sgn} \sigma )a\_{\sigma (1),\sigma (2)}a\_{\sigma (3),\sigma (4)}\cdots a\_{\sigma (2m-1),\sigma (2m)}}. אם המטריצה אנטי-סימטרית, מספיק לעבור על התמורות המקיימות {\displaystyle \ \sigma (2i-1)<\sigma (2i)} לכל i, ו- {\displaystyle \ \sigma (1)<\sigma (3)<\cdots <\sigma (2m-1)}, ללא המקדם המוביל, וכך ההגדרה טובה מעל שדה מכל מאפיין. לדוגמה, 
{\displaystyle \ \operatorname {Pf} \left({\begin{array}{cc}0&a\\-a&0\end{array}}\right)=a}, ו- 
{\displaystyle \ \operatorname {Pf} \left({\begin{array}{cccc}0&a&x&t\\-a&0&s&y\\-x&-s&0&c\\-t&-y&-c&0\end{array}}\right)=ac+ts-xy}. בדומה לזה, הפפיאן של 
{\displaystyle \ \left({\begin{array}{cccc}a&b&0&\alpha \\c&d&-\alpha &0\\0&\beta &a&c\\-\beta &0&b&d\end{array}}\right)}, שהיא סימטרית ביחס לאינוולוציה הסימפלקטית, הוא {\displaystyle \ ad-bc+\alpha \beta }.

קישורים חיצוניים
----------------

* פפיאן, באתר MathWorld (באנגלית)
**רישאר וגנר** (באנגלית: **Richard R. Wagner**; נולד ב-2 באפריל 1957) הוא משפטן קנדי, המכהן כנשיא בית המשפט העליון של קנדה. בחודשים ינואר - יוני 2021 שימש כממלא מקום המושל הכללי של קנדה.

ביוגרפיה
--------

רישאר וגנר נולד במונטריאול. וגנר הוא בנו של השופט והפוליטיקאי הקוויבקי קלוד וגנר (Claude Wagner) ‏(1925-‏1979). סבו של רישאר, בנימין וגנר, היה יהודי שהיגר לקנדה מבוואריה שבגרמניה.

וגנר למד באוניברסיטת אוטווה וסיים שם ב-1978 לימודי תואר ראשון במדעי החברה עם התמחות במדע המדינה. שנה לאחר מכן הוענק לו שם גם תואר ראשון במשפטים. ב-1980 הוסמך לעורך דין בקוויבק והחל לעבוד במשרד עורכי דין במונטריאול. הוא עסק בתיקי נדל"ן, ליטיגציה מסחרית וביטוח אחריות מקצועית. שימש כמרצה לסדר דין אזרחי וטיעונים בעל פה. היה גם נשיא לשכת עורכי הדין של מונטריאול וכיהן במועצת עורכי הדין של קוויבק.

### קריירה שיפוטית

בשנת 2004 מונה לכהן כשופט בבית המשפט הגבוה (Superior Court) למחוז מונטריאול. ב-2011 קודם לכהונה בבית המשפט לערעורים של קוויבק.

בדצמבר 2012 מינה המושל הכללי של קנדה דייוויד ג'ונסטון את וגנר בהמלצת ראש הממשלה סטיבן הרפר לשופט בבית המשפט העליון של קנדה.

בשנת 2017 מינתה המושלת הכללית ז'ולי פאייט את וגנר בהמלצת ראש הממשלה ג'סטין טרודו לנשיא ה-18 של בית המשפט העליון, במקומה של הנשיאה הפורשת בוורלי מקלכלין (Beverley McLachlin). הוא נכנס לתפקידו ב-18 בדצמבר 2017.

ב-21 בינואר 2021, מונה לממלא מקום המושל הכללי של קנדה, לאחר התפטרותה של ז'ולי פאייט שהואשמה בסביבת עבודה עוינת. ב-26 ביולי אותה שנה מונתה מושל כללית חדשה, מרי סיימון.

חיים אישיים
-----------

וגנר הוא קתולי. הוא אב לשני ילדים, אף הם עורכי דין.

קישורים חיצוניים
----------------

* ביוגרפיה של רישאר וגנר, באתר בית המשפט העליון של קנדה
* ידיעה על מינוי וגנר לנשיא בית המשפט העליון, באתר The Star

הערות שוליים
------------

1. ↑  Graham laughter (21 בינואר 2021). "Canada's top judge is now Governor General, but expert urges speedy replacement". CTVNEWS. `{{cite news}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* GND: 1203887132
* NKC: xx0023548
* VIAF: 85448700
* WorldCat: viaf-85448700

 |
רבי **יהודה צבי (הירש) אייכנשטיין** (ה'תקנ"א, (1791) - ז' בחשון ה'תר"ח, 17 באוקטובר 1847) היה אדמו"ר חסידי בדור השני בשושלת זידיטשוב.

ביוגרפיה
--------

נולד לרבי משה אייכנשטיין מסאמבור ׁ(**התפלה למשה**) ולבתו של רבי יהודה חריף. את דרכו החל רבי יהודה צבי בלמדו אצל דודו רבי צבי הירש אייכנשטיין מזידיטשוב (**העטרת צבי**) ומאוחר יותר נישא לבתו שרה. לאחר שהוסמך על ידי גדולי דורו החל רבי יהודה צבי לכהן ברבנות גלינא וברודשין וכעבור תקופה נתמנה לרבה של רוזדיל על שמה נקרא.

עם פטירת רבו וחמיו רבי צבי הירש בי"א בתמוז ה'תקצ"א נתמנה אחיו רבי ישכר בעריש אייכנשטיין לממלא מקומו, אולם כעבור שנה בלבד נפטר בז' בסיון ה'תקצ"ב ואז הוכתר רבי יהודה צבי כממלא מקום חמיו ודודו. במקביל אליו כיהן גם אביו רבי משה כאדמו"ר מזידיטשוב בסאמבור. בתקופה זו חיבר רבי צבי יהודה את ספריו **"דעת קדושים"** ו**"עמוד התורה"**.

רבי יהודה צבי נפטר בז' בחשוון ה'תר"ח, ומאחר שלא השאיר אחריו בנים כי אם בנות, הוכתר בהוראת רבי ישראל מרוז'ין בן דודו רבי יצחק אייזיק מזידיטשוב כממשיך השושלת.[דרוש מקור]

צאצאיו
------

* הינדא (נפטרה כ"ג באלול), אשת רבי יעקב הגר מזבלטוב.
* מרים (נפטרה י"ג בטבת ה'תרמ"ב), אשת רבי יעקב טויבש מזידיטשוב (בנו של הרב אהרן משה טויבש).
* בריינדיל, אשת רבי יחזקאל שרגא הלברשטאם האדמו"ר הראשון משינאווא.
* רבקה, אשת בן דודה רבי שלמה טויב מראזלא.

ראו גם
------

* חסידות זידיטשוב

קישורים חיצוניים
----------------

* עמוד התורה, HebrewBooks
* דעת קדושים, HebrewBooks
* רבי יהודה צבי אייכנשטיין מראזלא באתר "אידישע וועלט פארומס".
* דוד הלחמי, ****רבי יהודה צבי מרוזלה****, בספר "חכמי ישראל", תל אביב תשי"ח, חלק א', עמ' רע"ח, באתר אוצר החכמה (צפייה מוגבלת למנויים)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007309252505171
* LCCN: nr94034347
* VIAF: 297383006
* WorldCat (עם VIAF): 297383006

 |
מפת העולם לפי מדד הפיתוח האנושי של האו"ם:  פיתוח אנושי גבוה  פיתוח אנושי בינוני  פיתוח אנושי נמוך  לא ידוע
חלוקת העולם על פי המערב בתקופת המלחמה הקרה: בכחול העולם הראשון, באדום העולם השני, באפור העולם השלישי
**העולם השלישי** הוא מונח מימי המלחמה הקרה המתייחס למדינות הבלתי-מזדהות. המונח הפך לכינוי למדינות שאינן מפותחות, מבחינה כלכלית ומשטרית. מכיוון שמרבית מדינות העולם השלישי היו מדינות עם רמת פיתוח נמוכה, בעיקר באפריקה, אסיה ודרום אמריקה. "העולם השלישי" מתייחס למדינות שלא היו מזוהות עם מדינות המערב וברית נאט"ו ("העולם הראשון") וגם לא עם הגוש הקומוניסטי וברית ורשה ("העולם השני").

בציבור קיימת הקבלה רבה בין המנוח "מדינת עולם שלישי" לבין "מדינה מתפתחת" (וזאת בהשוואה למדינה מפותחת). עם זאת המונחים אינם זהים, מכיוון שמדינות מפותחות כמו אירלנד ושווייץ שייכות היסטורית לעולם שלישי, ומנגד קיימות מספר מדינות מתפתחות שהשתייכו דווקא לעולם שני (כגון סומליה וצפון וייטנאם).

מאפיינים
--------

למדינות "העולם השלישי" מספר מאפיינים דומים:

* ברובן מתקיים משטר אוטוריטרי, דיקטטורי או מלוכני.
* שחיתות שלטונית במידה רבה יחסית.
* שירותי בריאות מינימליים, שיעור תחלואה גבוה בקרב האוכלוסייה, תוחלת החיים נמוכה ושיעור תמותת תינוקות גבוה.
* שיעורי ילודה גבוהים ותוחלת החיים נמוכה, אשר יוצרים יחד פלח רחב של אוכלוסייה צעירה.
* רמת הכנסה לנפש נמוכה ורמת חיים נמוכה.
* אחוזי האבטלה גבוהים מאוד או ממוצע השתכרות נמוך במיוחד.
* שיעורי אלימות גבוהים.

חוקרים כמו עמנואל ולרשטיין מתנגדים לניתוח הפוליטי של עולם ראשון, שני ושלישי. לטענתם, המדינות אינן אלא יחידות משנה בתוך מערכת עולמית בלתי שוויונית. במערכת זו ההתפתחות הכלכלית, המבנה החברתי ודפוס המשטר נובעים דווקא ממערכת היחסים הכוללת ומן המיקום היחסי בתוכה, ולא מתוך התפתחויות "אימננטיות" לכל אחת מיחידות המשנה. על כן הציע ולרשטיין ניתוח פוליטי של מסגרת מאוחדת של ליבה מול פריפריה.

ראו גם
------

* העולם הראשון
* העולם השני
* OLPC
* OECD

קישורים חיצוניים
----------------

ויקישיתוף מדיה וקבצים בנושא **העולם השלישי** בוויקישיתוף
* העולם השלישי, באתר אנציקלופדיה בריטניקה (באנגלית)

הערות שוליים
------------

1. ↑  פנחס לנדאו, ‏העולם השלישי, רחוב ליד, באתר גלובס, 22 בפברואר 2000
2. ↑  אריה כספי, הנידונים למוות, באתר הארץ, 11 באפריל 2001

|  |  |
| --- | --- |
| בקרת זהויות עריכת הנתון בוויקינתונים | 
* HDS: 043022

 |
**אדריאן מורו** (בצרפתית: **Adrien Moreau**; ‏ 18 באפריל 1843 – 22 בפברואר 1906) היה צייר, פסל ומאייר צרפתי בנושאים היסטוריים (אנ').

ביוגרפיה
--------

מורו נולד בטרואה במרכז צרפת. הוא החל את הכשרתו האמנותית כשוליה אצל יצרן זכוכית, אך עזב לפריז כדי ללמוד באקול דה בו-ארט אצל לאון קוגניה (אנ') ואיזידור פיס. הוא הציג לראשונה בסלון פריז ב-1868, כפי שתואר על ידי חברו של האמן והמבקר, ג'וזף אוזאן, "הוא בין שורות הציירים הגדולים ביותר של הז'אנר העכשווי". לאחר הפסקה ביצירה שמקורה במלחמת צרפת-פרוסיה, הייתה זו יצירתו משנת 1873, "קונצרט חובבים בסטודיו של אמנים" שביססה את המוניטין שלו, ואמנותו זכתה לביקוש רב, במיוחד באמריקה.

הוא המשיך להציג עד סוף ימיו, וקיבל מדליית כסף ב-1876 על "מנוחה בחווה". הוא גם זכה במדליות כסף בתערוכות עולמיות של 1889 ו-1900 בפריז. מורו הפך לאביר לגיון הכבוד ב-1892.

מורו צייר בשמן ובצבעי מים, ובמהלך חייו התפרסם בזכות התיאורים ההיסטוריים שלו של המעמדות העליונים הצרפתיים במאות האחרונות, אם כי באותה מידה שלט בציורי נוף ז'אנריים שהציגו איכרים וחיי היומיום שלהם. הוא סיפק איורים וציורים בצבעי מים לספרים של סופרים כמו וולטייר, ויקטור הוגו, ואונורה דה בלזק. הוא גם כתב ספר על תולדות משפחתו בשם "Les Moreau" (1893).

הוא מת בפריז בשנת 1906. יצירותיו מוצגות במוזיאונים בקרקסון, נאנט וטרואה. בשנת 1996, יצירתו "רקדן צועני" נמכרה ביותר מ-260,000 אירו במכירה פומבית, בעוד שבאמריקה, באפריל 2010, "קונצרט חובבים" נמכרה יותר מ-70,000 דולר.

גלריה
-----

* חזרה מהשוקחזרה מהשוק
* הבצירהבציר
* הקרנבלהקרנבל
* חיילים בשוק דרכיםחיילים בשוק דרכים

קישורים חיצוניים
----------------

ויקישיתוף מדיה וקבצים בנושא **אדריאן מורו** בוויקישיתוף
* כתבי אדריאן מורו בפרויקט גוטנברג (באנגלית)

הערות שוליים
------------

1. ↑  His debut work at the salon was "Puis ce Prophète s’en alla et un lion le rencontra et le tua" ("Then the prophet went out and a Lion met him and killed him", 1868)
2. ↑  Joseph Uzanne. "Figures Contemporains Tirée de l’Album Mariani, vol. 8" (Paris: Libraire Henri Floury, 1903).
3. ↑  Moreau illustrated several works by Balzac such as Béatrix, The Magic Skin, The Woman of Thirty, Mémoires de deux jeunes mariées etc.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007518872205171
* BnF: cb13756503p (data)
* GND: 138156271
* ICCU: NAPV084744
* ISNI: 0000 0000 6655 2140
* KulturNav: 4e03a7b1-641c-4629-bf1a-b3a26a36e802
* LCCN: no2006024772
* LNB: 000254776
* Léonore: 270001
* RKD: 57633
* SUDOC: 079371337
* ULAN: 500019857
* VIAF: 71574125
* WorldCat: lccn-no2006024772

 |